b'\n_START_ARTICLE_\nKaste p\xc3\xa5 stikka\n_START_PARAGRAPH_\nKaste p\xc3\xa5 stikka er et pengespill som var et vanlig v\xc3\xa5rsyssel blant norske gutter i etterkrigstida, fram til de store fem\xc3\xb8ringene gikk ut av sirkulasjon i f\xc3\xb8rste halvdelen av 1970-\xc3\xa5rene eller til de mindre fem\xc3\xb8ringene gikk ut f\xc3\xb8rst i 1980-\xc3\xa5ra._NEWLINE_For de ubemidlede var varianten med \xc3\xb8l- eller bruskork av kapseltype vanlig. Ikke sjelden fors\xc3\xb8kte da enkelte \xc3\xa5 legge ekstra vekt inn i kapselen i form av jord eller leire. Seierherren kunne ofte dele ut igjen slik at en kunne f\xc3\xa5 en ny omgang. _NEWLINE_Man kunne spille etter ulike regler. En kunne kaste myntene mot en stikke, mot en strek, mot en sirkel eller mot en vegg. Det finnes mange varianter av spillet, og det fantes ofte lokale regler og varianter. Felles var at underlaget m\xc3\xa5tte gi ens vilk\xc3\xa5r for alle spillerne, noe som ga at hardtr\xc3\xa5kket sand- eller grusdekke ble foretrukket.'